બસપા દ્વારા બાબા સાહેબ આંબેડકરની જન્મ જંયતિ 14 એપ્રિલ અને પુણ્ય તિથિ 6 ડિસેમ્બરે દર વર્ષે કાર્યક્રમનું આયોજન કરવામાં આવે છે. પરંતુ અહીં એક વર્ષથી ઉત્તર પ્રદેશમાં હાજર 20 ટકા દલિત વોટ માટે અન્ય પાર્ટિઓ દ્વારા આકર્ષવાના પ્રયાસ હેઠળ માયાવતીએ શક્તિ પ્રદર્શનથી જવાબ આપવાનો નિર્ણય કર્યો છે. જ્યાં બીજી તરફ ડો. આંબેડકરની પ્રતિમા પર માલ્યાપર્ણ પછી માયાવતી પાર્ટીના બધા જ કોર્ડિનેટર્સ તેમજ વિધાનસભા પ્રભારીઓ સાથે બેઠક યોજીને વિવિધ ક્ષેત્રના હાલની સમીક્ષા કરશે. અત્યાર સુધી આ બેઠક દર મહિને દસ તારીખે યોજાતી હતી. પરતુ આ વખતે 14 તારીખે બેઠક બોલાવવામાં આવી છે. જેને પગલે એવું માનવામાં આવી રહ્યું છે કે બસપા સુપ્રીમો ચૂંટણીને પગલે કોઇ મોટી જાહેરાત કરી શકે છે.